wickkiey/tamil-wikipedia-markdown huggingface dataset:
# பனாமா நகரத்திலுள்ள இந்தியத் தூதரகம்



**பனாமா நகரத்தில் இந்தியத் தூதரகம்** (*Embassy of India in Panama City*) இந்தியக் குடியரசு சார்பாக தூதரக பணிக்காக அமைந்துள்ளது. பனாமாவுக்கான இந்திய தூதுவர் இத்தூதரகத்தின் தலைவராக இருக்கிறார். இத்தூதரகம் 10325, அவெனிடா பெடரிக்கோ பாய்டு, பெல்லா விசுடா, என்ற முகவரியில் இயங்குகிறது. பனாமா நகரத்திற்கு அருகில் பெல்லா விசுடா இருக்கிறது.  

பனாமாவில் இந்தியத் தூதரகம் 1973 ஆம் ஆண்டு முதல் செயல்படுகிறது. இந்தியா தனது தூதரகத்தை திறந்த முதலாவது மத்திய அமெரிக்க நாடு பனாமாவாகும்.  

## மேலும் பார்க்கவும்
- தூதரகங்களின் பட்டியல், இந்தியா
# துய்லியர் மலை


**துய்லியர் மலை** *(Mount Thuillier)* என்பது நிக்கோபார் தீவுகளில் உள்ள மிக உயர்ந்த மலையாகும். இந்தியப் பெருங்கடலில் பெரிய நிக்கோபார் தீவின் மீது அமைந்துள்ள இம்மலை அந்தமான் கடலின் எல்லையாக உள்ளது. கடல் மட்டத்தில் இருந்து 642 மீட்டர் உயரத்தில் இம்மலை அமைந்துள்ளது.  

துய்லியர் மலையின் நிலவியல் அமைப்பானது ஊடுருவும் சரளை அனற்பாறை போன்ற அமைப்பினைக் கொண்டுள்ளது. இதனுடன் சர்பண்டைன் போன்ற உருமாறிய கனிமங்கள் இணைந்து காணப்படுகின்றன.  

மேலோட்டு இயக்கச் செயற்பாடு காரணமாக இம்மலை தோன்றியிருக்கக் கூடும் என்று கருதப்படுகிறது.
# தணிகாச்சலம் சடகோபன்



**தணிகாச்சலம் சடகோபன்** *(Thanikachalam Sadagopan)* ஓர் இதயநோய் மருத்துவர் ஆவார். இவர் சிறீ இராமச்சந்திரா மருத்துவப் பல்கலைக்கழக, மருத்துவக் கல்வித் துறையின் முன்னாள் துணைவேந்தராக பணியாற்றியுள்ளார். சிறீ ராமச்சந்திரா பல்கலைக்கழகத்தின் தலைவர் பதவியிலும், இதய பராமரிப்பு மையத்தின் இயக்குனராகவும் சென்னை, இந்தியத் தொழில்நுட்பக்கல்வி நிறுவனத்தின் பயன்முறை இயந்திரவியல் துறையில் உயிர் மருத்துவப் பொறியியல் பிரிவில் இணை பேராசிரியராகவும் பணியாற்றியுள்ளார். இதய நோய்கள் தடுப்பு, ஆராய்ச்சியில் ஈடுபட்டு இப்பொருள் தொடர்பாக பல கட்டுரைகளை வெளியிட்டுள்ளார். தோல் நோய்களுக்குச் சிகிச்சையளிக்கப் பயன்படுத்தப்படும் ”நுனா கடுகு” என்ற சித்த மருந்து பற்றிய ஆய்வுகள் மேற்கொண்டார் . டஃப்சு பல்கலைக்கழகப் பள்ளியின் நோய் விபரவியல் ஆய்வு உள்ளிட்ட பல பன்னாட்டு பன்மைய மருந்துச் சோதனைகளிலும் இவர் ஈடுபட்டார். இந்திய மருத்துவக் கழகம் மருத்துவத் துறைக்காக வழங்கும் மிக உயரிய விருதான மரு. பி. சி. ராய் விருது இவருக்கு வழங்கப்பட்டது
# ஜான் சாம்பர்சு



**ஜான் தாமசு சாம்பர்சு** (*John Thomas Chambers* இவரது தாய் ஓர் மனநல மருத்துவர்; தந்தை மகப்பேறு மருத்துவர். இவரது குடும்பம் மேற்கு வர்ஜீனியாவின் கன்ஹா நகரில் வசித்தனர்.  

சாம்பர்சுக்கு ஒன்பது அகவைகள் நிறைகையில் அவருக்கு எழுத்துமயக்கம் இருப்பது கண்டறியப்பட்டது. குணப்படுத்துபவரின் துணையுடன் இக்குறைபாட்டுடன் வாழக் கற்றுக்கொண்டார்.  
## பணிவாழ்க்கை
முதுகலை வணிக மேலாண்மைப் பட்டம் பெற்றபின்னர், தமது பணிவாழ்க்கையை தொழினுட்ப விற்பனைத் துறையில் ஐபிஎம் நிறுவனத்தில் துவங்கினார். 1976 முதல் 1983 வரை அங்கு பணி புரிந்தார். 1983இல் வாங் லாபரேட்டரீசில் சேர்ந்தார். அங்கு 1987இல் ஐக்கிய அமெரிக்க இயக்கத்திற்கு துணைத் தலைவராக முன்னேறினார். 1989இல் $2 பில்லியனாக இருந்த வாங்கின் இலாபம் 1990இல் $700 ஆக உயர்ந்தது. 1991இல், தமது 42ஆவது அகவையில் வாங் நிறுவனத்தை விட்டு விலகி சிஸ்கோவில் இணைந்தார்.  
சாம்பர்சு (2007).]]  
1990–1994 காலகட்டத்தில் மூத்த துணைத்தலைவராகவும்,1994–1995இல் செயல் துணைத் தலைவராகவும் முன்னேறினார். சனவரி 1995 முதல் முதன்மை செயல் அலுவலராகப் பொறுப்பேற்றார். இவரது பதவிக்காலத்தில் நிறுவனம் $70 மில்லியன் ஆண்டு வருமானத்திலிருந்து தற்போதைய வருமானமான $46 பில்லியனுக்கு முன்னேறியுள்ளது. நவம்பர் 2006இல் முதன்மை செயல் அலுவலராக இருப்பதுடன் நிறுவன வாரியத்தின் தலைவராகவும் தேர்ந்தெடுக்கப்பட்டார்.  

சூலை 27, 2015இல் சக் இராபின்சு சிஸ்கோவின் முதன்மை செயல் அலுவலராக அறிவிக்கப்பட்டார்.  
## தனிவாழ்க்கை
சாம்பர்சுக்கும் மனைவி எலைனுக்கும் இரு மகன்கள் பிறந்துள்ளனர்; லிண்ட்சே, ஜான்.
# தழுதாரை



**தழுதாரை** (*Clerodendrum phlomidis*, **வாதமுடக்கி**) இது ஒரு பூக்கும் தாவரம் ஆகும். இதன் குடும்பப் பெயர் இலமியேசியே (Lamiaceae) என்று அழைக்கப்படுகிறது. இது ஆயுர்வேத மருத்துவத்தில் மூலிகையாகப் பயன்படுத்தப்படுகிறது. இத்தாவரம் இந்தியா, இலங்கை மற்றும் ஆப்பிரிக்கா போன்ற நாடுகளில் மருத்துவ மூலிகையாகப் பயன்படுத்துகின்றனர்.
# சுக்னா ஏரி



**சுக்னா ஏரி**, இந்திய ஒன்றியப் பகுதியான சண்டிகரில் உள்ளது. இது இமயமலையின் அடிவாரத்தில் அமைந்துள்ளது.  

இந்த ஏரியின் மேற்கில் ராக் கார்டன் என்னும் தோட்டம் அமைந்துள்ளது.  

இந்த ஏரியை ஒட்டியுள்ள பகுதிகள் காட்டுயிர் காப்பகமாக அறிவிக்கப்பட்டுள்ளன. இங்கு சைபீரிய வாத்து, கொக்கு உள்ளிட்ட பறவைகளைக் காணலாம். இந்த ஏரியை பாதுகாக்கப்பட்ட நீர்நிலையாக இந்திய அரசு அறிவித்துள்ளது.
# ரேவாரி மாவட்டம்



**ரேவாரி மாவட்டம்** (Rewari district) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ரேவாரி நகரம் ஆகும். இம்மாவட்டத்தில் பாவல் தொழிற்பேட்டை நகரம் அமைந்துள்ளது.  

## அமைவிடம்
ரேவாரி மாவட்டத்தின் வடக்கில் சஜ்ஜர் மாவட்டம், வடகிழக்கில் குர்கான் மாவட்டம், கிழக்கில் மேவாத் மாவட்டம், தெற்கில் அல்வார் மாவட்டம்,  
மேற்கில் மகேந்திரகர் மாவட்டம், வடமேற்கில் பிவானி மாவட்டம் எல்லைகளாக உள்ளது.  

## மாவட்ட நிர்வாகம்
ரேவாரி மாவட்டம் ரேவாரி, பாவல், கோஸ்லி மூன்று வருவாய் வட்டங்களும், தருகேரா, தஹினா, மனேதி மற்றும் நாகர் என நான்கு துணை வட்டங்களும் கொண்டது.  

## வேளாண்மை
ரேவாரி மாவட்டத்தின் முக்கிய பொருளாதாரம் வேளாண்மையே. ஆண்டு சராசரி மழை பொழிவு 569.6 மில்லி மீட்டராகும். முக்கிய விளைபயிர்கள் கோதுமை, அரிசி, கரும்பு, பார்லி, சோளம், ஆமணக்கு வித்துக்கள், பருப்பு வகைகள் ஆகும்.  
கால்நடை வளர்ப்பில் எருமை மற்றும் ஆடு முக்கிய இடம் பெறுகிறது.  

## பொருளாதாரம்
பித்தளை உலோகப் பாத்திர உற்பத்தியில் இந்தியாவில் முதலிடம் வகிக்கிறது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 900,332 ஆக உள்ளது. கிராமப்புறங்களில் 74.07% மக்களும்; நகரப்புறங்களில் 25.93% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 17.64% ஆக உயர்ந்துள்ளது. மக்கள் தொகையில் 474,335 ஆண்களும் மற்றும் 425,997 பெண்களும் உள்ளனர். பாலின விகிதம் ஆயிரம் ஆண்களுக்கு 898 898 பெண்கள் வீதம் உள்ளனர். 1,594 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 565 மக்கள் வாழ்கின்றனர். இம்மாவட்டத்தின் சராசரி படிப்பறிவு  
80.99% ஆகவும், ஆண்களின் படிப்பறிவு 91.44% ஆகவும், பெண்களின் படிப்பறிவு 69.57% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 113,893 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 889,133 (98.76%) ஆகவும், சீக்கிய சமய மக்கள் தொகை 1,804 (0.20 %) ஆகவும், இசுலாமிய சமய மக்கள் தொகை 5,713 (0.63%) ஆகவும், கிறித்தவ சமயத்தினரின் மக்கள் தொகை 701 (0.08 %) ஆகவும், சமண சமய மக்கள் தொகை 1,525 (0.1%) ஆகவும், பௌத்த சமய மக்கள் தொகை 202 (0.02%) ஆகவும், பிற சமய மக்களின் தொகை 12 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,242 (0.14%) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழியான அரியான்வியும் இம்மாவட்டத்தில் பேசப்படுகிறது.
# கிறித்தோபர் மார்லொவ்


**கிறிஸ்டோபர் மார்லொ,** (**Christopher Marlowe**, திருமுழுக்கு 26 பெப்ரவரி 156430 மே 1593) **கிட் மார்லொ** எனவும் அறியப்படும் இவர் எலிசபத்தின் காலகட்டத்தில் வாழ்ந்த ஒப்புயர்வற்ற சிறந்த நாடக, கவிதை எழுத்தாளர் மற்றும் மொழிபெயர்ப்பாளர். குறிப்பிடத்தக்க முதல் துயர்நாடக ஏட்டாசிரியர் இவரே ஆவார். வில்லியம் ஷேக்ஷ்பியரும் இவரும் சமகாலத்தவர்கள். ஷேக்ஷ்பியர் இவருடைய சிந்தனைகளால் தாக்கமுற்றவர். இவ்விருவரும் எலிசபத்தின் காலகட்டத்தில் வாழ்ந்த குறிப்பிடத்தக்க மேலோங்கிய நாடகாசிரியர்கள் ஆவர். மார்லொவின் நாடகங்கள் ஐந்து சீர்களைக்கொண்டு சந்தமற்ற பாக்களாக அமையப்பெற்றவை. மருத்துவர் ஃபாஸ்டஸ் என்பது இவர் எழுதிய தலை சிறந்த நாடகங்களில் ஒன்றாகும்.  

## இறப்பு
1593 மே 18 அன்று இவரை கைது செய்வதற்குப் பிடியாணை ஒன்று பிறப்பிக்கப்பட்டது. கைதுசெய்யப்பட்டதற்கான எவ்வித காரணங்களும் வெளிவரவில்லை, எனினும் தெய்வ நிந்தனைக்கான குற்றச்சாட்டாக இருக்கலாம் என பலரும் நினைத்தனர் (அதாவது மதக்கொள்கைக்கு எதிரான கீழ்த்தரமான கைப்பிரதியொன்றை இவர் எழுதியிருந்திருக்கக்கூடும் என நம்பினர்). மே 20 அன்று கமுக்க மன்ற குழுவிடம் விசாரணைக்காக கொண்டுசெல்லப்பட்டார். ஆனால் அவர் விசாரணைக்காக் கமுக்க மன்ற குழுவினரைச் சந்தித்ததற்கான சான்றுகள் ஏதும் கிடைக்கப்பெறவில்லை, இருப்பினும் எதிர்வாதத்திற்கு அனுமதி பெறும்வரை ஒவ்வொரு நாளும் விசாரணைக்குச் செல்லும்படி கட்டளையிடப்பட்டார். பத்து நாட்களுக்குப் பின்னர் இங்ரம் ஃப்ரைசர் என்பவரால் குத்திக்கொல்லப்பட்டார்.  

## மார்லொவியக் கோட்பாடு
சிறந்த நாடக ஆசிரியரான மார்லொ, தான் மரித்துவிட்டதாக உலகை ஏமாற்றிப் பின்பு ஷேக்ஷ்பியர் என்ற பெயரைச் சூட்டிக்கொண்டு தன் எழுத்தால் உலகத்தை வசப்படுத்த தொடங்கினார் என்ற கோட்பாடு ஒன்று எழுந்தது. மரபுவழிக் கல்வியாளர்கள் ஷேக்ஷ்பியரின் படைப்புகளை மார்லொ உட்படப் பிறிதொருவர் எழுதியிருக்கக்கூடும் என்ற கருத்தை நிராகரிக்கின்றனர்.
# ரூபர்ட்சுலாந்து


என்பதைக் குறிக்கின்றது.]]  
**ரூபர்ட்சுலாந்து** (*Rupert's Land*) அல்லது **இளவரசர் ரூபர்ட்டின் நாடு** (*Prince Rupert's Land*) பிரித்தானிய வட அமெரிக்காவில் அட்சன் விரிகுடாவை உள்ளடக்கிய நிலப்பகுதியாகும். இப்பகுதிக்கு 1670 முதல் 1870 வரை 200 ஆண்டுகளுக்கு அட்சன் விரிகுடா நிறுவனம் உரிமையாளராக இருந்தது. இங்கு வாழ்ந்த பல்வேறு தொல்குடிகள் இதனை எதிர்த்துவந்தபோதும் தனது உரிமையை இந்நிறுவனம் நிலைநாட்டியிருந்தது. இப்பகுதியின் பெரும்பகுதி கனடாவின் அங்கமாக இருந்தபோதும் சிறியதோர் பகுதி அமெரிக்க ஐக்கிய நாட்டில் உள்ளது. அட்சன் விரிகுடா நிறுவனத்தின் முதல் ஆளுநரும் முதலாம் சார்லசின் மருமகனுமான ரைன் இளவரசர் ரூபர்ட்டின் பெயரால் இப்பகுதி அறியப்படுகின்றது. திசம்பர் 1821இல் அட்சன் விரிகுடா நிறுவனத்தின் ஏகபோகம் ரூபர்ட்ச்லாந்திலிருந்து அமைதிப் பெருங்கடல் கடற்கரை வரை விரிவுபடுத்தப்பட்டது.  

கனடாவில் ரூபர்ட்சுலாந்தில் முழுமையான மானிட்டோபா, பெரும்பாலான சஸ்காச்சுவான், தெற்கத்திய ஆல்பர்ட்டா, தெற்கத்திய நூனவுட், மற்றும் வடக்கத்திய ஒன்ராறியோ, கியூபெக் பகுதிகளும் அடங்கும். தற்கால ஐக்கிய அமெரிக்காவில் மினசோட்டா, வடக்கு டகோட்டா மாநிலங்களின் பகுதிகளும் மொன்ட்டானா, தெற்கு டகோட்டா மாநிலங்களின் சிறிய பகுதிகளும் அடங்கும்.
# அபய் பிரசால் உள்விளையாட்டரங்கம்



**அபய் பிரசால் உள்விளையாட்டரங்கம்** *(Abhay Prashal Indoor Stadium)* இந்தியாவில் உள்ள மத்தியப்பிரதேச மாநிலத்தில் இருக்கும் இந்தூரில் அமைந்துள்ள ஒரு உள்விளையாட்டு அரங்கமாகும். மேசைப்பந்தாட்டம், இறகுப்பந்தாட்டம் முதலிய விளையாட்டுகளுக்காக, மத்தியப் பிரதேச அரசு 3.5 ஏக்கர் நிலத்தை ஒதுக்கீடு செய்து இவ்வரங்கத்தை கட்டியுள்ளது. 1994 ஆம் ஆண்டு திசம்பர் மாதத்தில் அப்போதைய மத்தியப்பிரதேச முதல்வர் அர்ச்சுன் சிங் இவ்விளையாட்டரங்கத்தைத் திறந்து வைத்தார். 10000 பேர் அமர்ந்து பார்க்ககும் வசதியுடைய இவ்விளையாட்டு அரங்கத்தில் பல அரசியல் நிகழ்ச்சிகள், இசை நிகழ்ச்சிகள் மற்றும் இறகுப்பந்தாட்டம். கூடைப்பந்தாட்டம் மற்றும் டென்னிசு பந்தாட்டம் முதலிய நிகழ்ச்சிகள் நடைபெற்றுள்ளன.  

2012 ஆம் ஆண்டில் அபய் பிரசால் உள்விளையாட்டரங்கமானது அனைத்துலக மேசைபந்தாட்டக் கூட்டமைப்பின் பயிற்சி மையமாகத் தேர்ந்தெடுக்கப்பட்டது. தெற்கு ஆசியப் பகுதியில் இணையதள இணைப்பு வசதியுடன் இருக்கும் ஒரே மையமாக இப்பயிற்சி மையம் விளங்குகிறது.
# சீவகன், பௌத்தம்


**சீவகன்** (Jivaka Kumar Bhaccha) கி மு 540-இல் பண்டைய மகத நாட்டின் தலைநகரான ராஜகிரகத்தில் பிறந்தவர். சீவகன், மகத நாட்டு மன்னர்களான பிம்பிசாரன் மற்றும் அஜாதசத்ரு, மற்றும் கௌதம புத்தரின் சமகாலத்தவர் ஆவார். மகத நாட்டின் மன்னர் பிம்பிசாரரிடம் அரச மருத்துவரான சீவகன், ஜீவகராம விகாரையை கட்டி, அதனை பௌத்த சங்கத்திற்கு நன்கொடையாக வழங்கினார். புத்தர், தேவதத்தனால் காயமுற்ற போது இந்த மடாலயத்தில் ஒருமுறை சிகிச்சை பெற்றதாகக் கூறப்படுகிறது.  

இவர் ஆயுர்வேத மருத்துவத்திலும், யோகக் கலைகளில், தியானத்திலும் வல்லுனர் ஆவார்.
# பல்ராம் சாக்கர்



**பல்ராம் சாக்கர்** (*Balram Jakhar* 23 ஆகத்து 1923–3 பிப்பிரவரி 2016) ஓர் இந்திய அரசியல்வாதி ஆவார். நாடாளுமன்ற உறுப்பினராகவும், மக்களவைத் தலைவராகவும், நடுவணரசு அமைச்சராகவும், மத்தியப் பிரதேச மாநில ஆளுநராகவும் இருந்தவர்.  

## வாழ்க்கைக் குறிப்பு
பஞ்சாப் மாநிலம் பெரோசுப்பூர் மாவட்டத்தில், பஞ்ச்கோசி கிராமத்தில் சாட் குடும்பத்தில் பிறந்த பல்ராம் சாக்கர் பள்ளிப் படிப்பை முடித்ததும் 1945 இல் லாகூர் போர்மன் கிறித்தவக் கல்லூரியில் சமசுக்கிருத மொழி பயின்று, புலமை அடைந்து பட்டம் பெற்றார். இந்தி உருது ஆங்கலம் ஆகியவற்றிலும் சரளமாகப் பேசக் கூடியவர்.  

## அரசியல் வாழ்க்கை
1972 முதல் 1980 வரை பஞ்சாப் சட்டமன்ற உறுப்பினராக இருந்தார். இந்திய நாடாளுமன்ற மக்களவைத் தலைவராக 1980 முதல் 1989 வரை பதவி வகித்தார். 1991 இல் தேர்தலில் வெற்றி பெற்று நரசிம்ம ராவ் தலைமையில் வேளாண் துறை அமைச்சர் ஆனார். 2004 முதல் 2009 வரை மத்தியப் பிரதேச ஆளுநராக இருந்தார். நாடாளுமன்ற மக்களவைத் தலைவர் பொறுப்பில் இருந்தபோது கணினிமயமாக்கல், நூலகம், அருங்காட்சியகம் உருவாக்கல் ஆகியவற்றில் இவருடைய பங்கு பெரிதாகக் கருதப்படுகிறது. பண்ணை நிலங்களில் நவீன முறையில் தோட்டங்கள் அமைத்தார்.  

## பதவிகள்
பாரத் கிரிசக் சமாஜ் என்னும் அமைப்பில் வாணாள் தலைவராக இருந்தார். ஜாலியன்வாலா பாக் நினைவு அறக்கட்டளை மேலாண்மைக் குழுவில் தலைவராக இருந்தார். மக்கள் நாடாளு மன்றம் நிருவாகம் என்னும் பெயரில் ஒரு நூலை ஆங்கிலத்தில் எழுதியுள்ளார். விளையாட்டிலும் விவசாயத்திலும் படிப்பதிலும் ஆர்வம் கொண்டவர். 1975 இல் உதயான் பண்டிட் என்னும் பட்டம் இவருக்கு வழங்கப் பட்டது.  

## சான்றாவணம்

## மேலும் பார்க்க
- Former Lok Sabha speaker Balram Jakhar passes away, இந்தியா டுடே, பெப்பிரவரி 3, 2016.
# தேவதத்தன்



**தேவதத்தன்** (*Devadatta*) (சமசுகிருதம் & பாளி: देवदत्त) சாக்கிய குல புத்தரின் நெருங்கிய உறவினரும், பத்து முதன்மைச் சீடர்களில் ஒருவராகவும் விளங்கியவர். சாக்கிய நாட்டு இளவரசன் தேவதத்தன், புத்தரின் தாய்மாமன் சுப்பதத்தா - அமிதா இணையருக்கு பிறந்தவர். தேவதத்தனின் மனைவி பெயர் அமிதா. தேவதத்தனின் உடன் பிறந்த சகோதரி பத்தகச்சானா என்ற யசோதரையை மணந்தவரே சித்தார்தன் ஆவார். புத்தரின் நேரடி சீடர்களில் தேவதத்தனும் ஒருவராவார்.  

மகத நாட்டு பேரரசர் பிம்பிசாரரின் மகனும், பட்டத்து இளவரசனும் ஆன அஜாதசத்ரு தேவதத்தன் மீது மரியாதை வைத்திருந்தான். ஒரு முறை புத்தரிடம் சென்று, தனக்கு பௌத்த சங்கத்தின் தலைமை பதவி ஏற்பதற்கு வசதியாக, தன்னை புத்தரின் அடுத்த வாரிசாக அறிவிக்கக் கோரினான். தேவதத்தனின் கோரிக்கையை ஏற்க மறுத்த புத்தரைக் கொல்ல முற்பட்டு, ஒரு முறை புத்தர் வரும் பாதையில் மலையிலிருந்து பெரும் பாறைகளை உருட்டி விட்டான். ஆனால் புத்தரைக் கொல்லும் முயற்சி தோல்வியில் முடிந்தது.  

இதனால் மனம் உடைந்த தேவத்தன் தான் பிறந்த சாக்கிய குல பிக்குகளை ஒன்று சேர்த்து, புத்தரிடமிருந்து பிரிந்து தனி பௌத்த சங்கத்தைத் தோற்றுவித்தான்.
# அகாடியா



**அகாடியா** (*Acadia*,) வட அமெரிக்காவின் வடமேற்குப்பகுதியிலிருந்த புதிய பிரான்சின் குடியேற்றப் பகுதியாகும். இதில் கியூபெக்கின் கிழக்குப் பகுதி, கடல்சார் மாநிலங்கள், தற்கால மேய்ன் முதல் கென்னபெக் ஆறு வரையான பகுதிகள் அடங்கியிருந்தன. 17வது, 18வது நூற்றாண்டுகளில் அகாடியாவின் தென்கோடி குடியேற்றங்களாக கென்னபெக் ஆற்றங்கரையிலிருந்த நோர்ரிட்சுவொக்கும் பெனோப்சுகாட் ஆற்றின் இறுதியிலிருந்த காஸ்டீனும் இருந்தன. பிரான்சிய அரசின் வரையறுப்பின்படி இதன் எல்லைகள் அத்திலாந்திக்கு கடற்கரையில் 40வது வடக்கு நிலநேர்க்கோட்டு வளையத்திலிருந்து 46வது நிலநேர்கோட்டு வளையம் வரையானது. பின்னர் இப்பகுதி பிரித்தானிய குடியேற்றங்களாக ஆனது; பின்னர் கனடிய மாகாணங்களாகவும் அமெரிக்க மாநிலங்களாகவும் பிரிக்கப்பட்டது. அகாடியாவில் வாபானக்கி கூட்டமைப்பு மக்களும் பிரான்சிலிருந்து வந்த குடியேறிகளும் வாழ்ந்தனர். இவ்விரு இனத்தவர்களும் ஒருவருக்குள் திருமணம் புரிந்து கொண்டனர். இவர்கள் *மெதீசு* எனப்பட்டனர்.  

## மேற்சான்றுகள்
# அக்ரிமோட்டா அனல் மின் நிலையம்


**அக்ரிமோட்டா அனல்மின் நிலையம்** *(Akrimota Thermal Power Station)* என்பது இந்தியாவின் குசராத்து மாநிலம், கட்ச் மாவட்டத்தில் இருக்கும் லக்பத் தாலுக்காவில் உள்ள நானிச்செர் கிராமத்தில் இம்மின்நிலையம் அமைந்துள்ளது. பழுப்பு நிலக்கரியை அடிப்படையாகக் கொண்டு இவ்வனல் மின்நிலையம் செயல்படுகிறது.  

## கொள்திறன்

இம்மின் நிலையம் 250 மெகாவாட் (2x125 மெகாவாட்) மின் உற்பத்தித் திறனைக் கொண்டுள்ளது.  

| நிலை I | 1 | 125 | 2005 மார்ச்சு | இயங்குகிறது |
| --- | --- | --- | --- | --- |
| நிலை I | 2 | 125 | 2005 திசம்பர் | இயங்குகிறது |
# துவாரன் மின் உற்பத்தி நிலையம்

**துவாரன் வாயு அடிப்படை இ.சு.மி.நி.** *(Dhuvaran Gas Based CCPP)* என்பது இந்தியாவின் குசராத்து மாநிலம், ஆனந்து மாவட்டத்தில் இருக்கும் காம்பாட் அல்லது காம்பே என்றழைக்கப்படும் நகரத்தில் இம்மின்னுற்பத்தி நிலையம் அமைந்துள்ளது. குசராத்து மாநில மின்சாரக்கழக நிறுவனத்திற்குரிய, வாயுவை அடிப்படையாகக் கொண்டு இயங்கும் இணைப்புச் சுழல் மின்னுற்பத்தி நிலையங்களில் இம்மின்னுற்பத்தி நிலையமும் ஒன்றாகும்.  

## கொள்திறன்

இம்மின் நிலையம் 219 மெகாவாட் மின் உற்பத்தித் திறனைக் கொண்டுள்ளது.  

| 1 | 1 | 67.85 | 2004 சனவரி | வா.சு |
| --- | --- | --- | --- | --- |
| 1 | 2 | 38.767 | 2007 நவம்பர் | நீ.சு |
| 2 | 3 | 72.51 | 2006 மார்ச்சு | வா.சு |
| 2 | 4 | 39.94 | 2007 ஆகத்து | நீ.சு |
| **மொத்தம்** | 4 | **219** | } |  |
# அன்ஷுபா ஏரி



அன்ஷுபா ஏரி, இந்திய மாநிலமான ஒடிசாவின் கட்டக் மாவட்டத்தில் உள்ள பங்கி என்ற ஊரில் அமைந்துள்ளது. சுமார் 141 ஹெக்டேர்கள் பரப்பளவில் அமைந்துள்ள இந்த நன்னீர் ஏரி, கட்டக்கில் இருந்து சுமார் 40 கி.மீ தொலைவில் உள்ளது. சாரந்தா மலைக்குன்றின் அடிவாரத்தில் மூங்கில் மரங்களும், மாமரங்களும் சூழ அமைந்துள்ளதுடன், குளிர்காலத்தில் பறவைகள் தங்குமிடமாகவும் உள்ளது. இங்கு சுற்றுலாப் பயணிகளுக்காக படகுகளும், மீன்பிடி வசதியும் செய்யப்பட்டுள்ளது.
# மந்தனா ஓவியங்கள்


மந்தனா ஓவியங்கள் (**Mandana paintings**) என்பவை இந்தியாவின்   இராஜஸ்தான் மற்றும் மத்தியப்பிரதேசத்தில் வீட்டின் தரை மற்றும் சுவர் ஆகிய இடங்களில் வரையப்படும் ஓவியமாகும். இவ்வோவியங்கள் வெறும் அழகுக்காக மட்டும் வரையப்படாமல் ஒரு வழிபாட்டு சடங்காக  வீட்டின் பாதுகாப்புக்காகவும், உடல் நலத்திற்காகவும், வீட்டில் இறைவனை வரவேற்கவும் விழாக்காலங்களில்  வரையப்படுவதாகும்.  
ராஜஸ்தான் மாநிலத்தின் சவாய் மாதோபூர் பகுதிகளின் சிற்றூர்புரங்களில் இவ்வகை சுவரோவியங்கள் சிறப்பாக வரையப்படுகின்றன. பெரும்பாலும் இக்கலை நாட்டுப்புறப் பெண்களால் சரியாவும், சமச்சீராகவும், துல்லியமாக  வடிவமைத்து வளர்கப்பட்டுவருகிறது.  மாட்டுச் சாணம்,  ரதி என்னும் ஒரு உள்ளூர் களிமண்,  சுண்ணாம்புத் தூள் ஆகியவை வண்ணக் கலவைகள்  உருவாக்க பயன்படுகின்றன. பருத்தி, முடிக் கற்றை ஆகியவற்றை எழுதுகோலாக அல்லது தூரிகையாக பயன்படுத்துகின்றனர்.  இந்த ஓவியங்களில்  விநாயகர், மயில்கள், பலவகை வேலை செய்யும் பெண்கள், புலிகள், மலர்கள்  முதலியன இடம்பெறுகின்றன.
# நோனீன்



**நோனீன்** *(Nonene)* என்பது C<sub>9</sub>H<sub>18</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். C=C இரட்டைப் பிணைப்புகள் அமைவிடத்தைப் பொறுத்தும் மற்ற தொகுதிகள் கிளைகளாக இணைந்திருக்கும் இடத்தைப் பொறுத்தும் பல்வேறு அமைப்பு மாற்றீய சேர்மங்களுக்கான சாத்தியங்கள் இருக்கின்றன. புரொபீனின் முப்படிகள் தொழில் முறையில் மிகமுக்கியமான நோனீன்களாக கருதப்படுகின்றன. நோனைல்பீனால் தயாரிப்பில் பீனாலை ஆல்கைலேற்றம் செய்வதற்கு கிளைத் தொகுதிகள் பெற்றுள்ள நோனீன்கள் பயன்படுத்தப்படுகின்றன. துப்புரவாக்கிகள் தயாரிப்பதற்கு நோனைல்பீனால்கள் முன்னோடிகளா இருக்கின்றன. மேலும் இவை விவாதத்திற்குரிய மாசுக்களாகவும் கருதப்படுகின்றன.
# எப்டீன்



**எப்டீன்** *(Heptene)* என்பது C<sub>7</sub>H<sub>14</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒலிபீன் அல்லது ஆல்க்கீன் என்று வகைப்படுத்தப்படும் இச்சேர்மம் வணிகரீதியில் மாற்றீயங்களின் கலவையாலான ஒரு நீர்மமாக அறியப்படுகிறது. உயவுப் பொருட்களில் ஒரு கூட்டுப் பொருளாகவும், வினையூக்கியாகவும் மற்றும் புறப்பரப்புச் செய்லியாகவும் எப்டீன் பயன்படுத்தப்படுகிறது. இவ்வேதிச் சேர்மத்தை எப்டிலீன் என்றும் அழைக்கிறார்கள்.
# நரசிம்ம புராணம்

**நரசிம்ம புராணம்** (Sanskrit: ) என்பது ஒரு உப புராணம் ஆகும். பல நூற்றாண்டுகளுக்கு முன் சமஸ்கிருதத்தில் எழுதப்பட்ட இப்புராணம் பின்னர் பொ.ஊ. 1300 ஆண்டு தெலுங்குக்கு மொழி மாற்றம் அடைந்தது.  

## உள்ளடக்கம்
இரத்தினச் சுருக்கமாக நரசிம்ம புராணம் 68 காண்டங்களாகப் பிரசுரிக்கப்பட்டது. இந்தப் புராணம் விஷ்ணு புராணம் மற்றும் அக்னி புராணத்தை அடிப்படையாகக் கொண்டது. காண்டம் 36 முதல் 54 வரை விஷ்ணுவின் 10 அவதாரங்களை கூறுகிறது. 21 மற்றும் 22வது காண்டங்கள் சூரிய மற்றும் சந்திர வம்சத்தைப் பற்றி சுருக்கமாகக் கூறுகிறது. சூரிய வம்சம் புத்தர் வரையும் சந்திர வம்சம் சேமகா வரையும் கூறுகிறது.
# காஞ்சிபுரம் காமேசுவரர் கோயில்



**காஞ்சிபுரம் வராகீசுவரர் கோயில் (காமேசுவரம்)** என விளங்கும் இது, காஞ்சிபுரத்திலுள்ள சிவக் கோயில்களில் ஒன்றாகும். மற்றும், மன்மதன் வழிபட்டு, எண்ணிய வரங்களைப் பெற்றமையால் இவ்விறைவர்க்கு **மன்மதேசுவரர்** எனும் பெயரும் உண்டு . மேலும், இக்கோவில் குறிப்புகள், காஞ்சி புராணப் படலத்துள் உட்கோயில்களாகச் சொல்லப்பட்டுள்ளது.  

## இறைவர், வழிபட்டோர்
- இறைவர்: காமேஸ்வரர்.
- வழிபட்டோர்: காமன் - மன்மதன்.

## தல வரலாறு
இத்தல இறைவன் மனத்தில் தோன்றிய மன்மதன் இறைவனை வணங்கி, நான் உயிர்கள் பிறப்பிற்கு காரணமான ஆண், பெண் சேர்க்கையை உண்டாக்கி. இரதி தேவிக்கு இனியவனாய் ஈவோர் ஏற்போர்களுடைய உள்ளத்திலிருந்து அவற்றைச் (இச்சையைச்) செய்வித்து மூன்று உலகத்திலும் என் ஆணையைச் செலுத்தும் வரத்தை கொடுத்தருள வேண்டுமென்று வேண்டினான். இறைவனார் "இதனை நீ காஞ்சியை அடைந்து, எம்மை வழிபட்டுப் பெறுவாயாக" என்றுரைக்க, மன்மதன் அங்ஙனமே காஞ்சியை அடைந்து, சர்வ தீர்த்தக் கரையில் காமேசுவரன் என்னும் பெயரால் ஓர் [இலிங்கம்]] தாபித்து பூசித்து கேட்ட வரங்களைப்பெற்றான் என்பது வரலாறு. மேலும், இங்கு தானம் வாங்குவோர், காமனை நினைந்து வாங்கினால், ஆசையால் வாங்கும் குற்றத்தினின்றும் நீங்கப் பெறுவர் என்பது ஐதீகம்.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் காமேஸ்வரம், சர்வ தீர்த்தக் கரையில் இக்கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தைக் கடந்து சற்று தொலைவு சென்றால் இக்கோயிலை அடையலாம்.
# விக்கிப்பீடியா:முதற்பக்கக் கட்டுரைகள்/மார்ச் 20, 2016

<div id="mp-tfa-img">  

</div>  
**மாசான் போர்** என்பது ஐ.நா படைகளுக்கும் வடகொரியப் படைகளுக்கும் இடையே நடந்த போராகும். இது 1950 இல் நிகழ்ந்த தொடக்க நிலை கொரியப் போரின் ஒரு பகுதியாகும். இப்போர் 5 ஆகத்து முதல் 19 செப்டம்பர் வரை தென்கொரியாவில் உள்ள மாசானுக்கும் நாக்தாங் ஆற்றுக்கும் அருகில் நடந்தது. இது அப்போது நிகழ்ந்த பல பெரிய போர்களில் ஒன்றாகும். **மேலும்...**  
---
<div id="mp-tfa-img">  

</div>  
**அக்கா இன மக்கள்** தென்கிழக்கு ஆசியாவில் வாழும் மலைவாழ் இனத்தவர். இவர்கள் தாய்லாந்து, மியான்மர், லாவோஸ், சீனாவின் யுன்னான் மாகாணம் ஆகிய இடங்களில் உள்ள மலைகளின் உயரமாக பகுதிகளில் உள்ள சிறிய கிராமங்களில் வாழ்கிறார்கள். இவர்கள் 20 ஆம் நூற்றாண்டின் முற்பகுதியில், பர்மாவினதும், யுனானினதும் எல்லைப்புறப் பகுதிகளிலிருந்து சீனாவின் ஊடாக தென்கிழக்கு ஆசியாவுக்கு புலம்பெயர்ந்து வந்து குடியேறினர். **மேலும்..**
# தங்குதன் இருகுளோரைடு ஈராக்சைடு


**தங்குதன் இருகுளோரைடு ஈராக்சைடு** (Tungsten dichloride dioxide) என்பது WO<sub>2</sub>Cl<sub>2</sub> என்ற மூலக்கூறு வாய்ப்பாடு கொண்ட மஞ்சள் நிறத்திலுள்ள ஒரு கனிம வேதியியல் சேர்மமாகும். மற்ற தங்குதன் சேர்மங்களைத் தயாரிக்க இச்சேர்மம் ஒரு முன்னோடியாகப் பயன்படுத்தப்படுகிறது. தங்குதன் ஆலைடுகளைப் போலவே தங்குதன் ஆக்சி குளோரைடும் ஈரக்காற்றால் பாதிக்கப்படுகிறது, நீராற்பகுத்தல் வினைக்கும் உட்படுகிறது.  

## தயாரிப்பு
தங்குதன் மூவாக்சைடு மற்றும் தங்குதன் அறுகுளோரைடு ஆகிய சேர்மங்கள் ஈதல் தொகுதி மறுபங்கீட்டு வினையினால் மூலம் தங்குதன் இருகுளோரைடு ஈராக்சைடாக மாறுகின்றன.  
: 2 WO<sub>3</sub> + WCl<sub>6</sub> → 3 WO<sub>2</sub>Cl<sub>2</sub>  

இரண்டு மண்டலக் குழாய் ஊது உலையைப் பயன்படுத்தி, இந்த திடப்பொருட்கள் மூடி முத்திரையிடப்பட்ட வெற்றிடக் குழாயில் 350 ° செல்சியசு வெப்பநிலைக்குச் சூடுபடுத்தப்படுகின்றன. பதங்கமாதல் முறையில், மஞ்சள்நிற வினைவிளைபொருள் வினைக்குழாயின் குளிர்ந்த பகுதியில் சேர்கிறது. இச்செயல்முறையில் ஏற்ற ஒடுக்கங்கள் ஏதும் நிகழ்வதில்லை. மற்றொரு மாற்றுத் தயாரிப்பு முறை தங்குதனின் ஆக்சைடாகுமையை உயர்த்திக் காட்டுகிறது.:  

:WCl<sub>6</sub> + 2 O(Si(CH<sub>3</sub>)<sub>3</sub>)<sub>2</sub> → 3 WO<sub>2</sub>Cl<sub>2</sub> + 4 ClSi(CH<sub>3</sub>)<sub>3</sub>  

முன் வினையைப் போலவே இவ்வினையும் WOCl4 என்ற இடைநிலை உருவாக்கத்தின் மூலமாக நிகழ்கிறது.  

## கட்டமைப்பு
தங்குதன் இருகுளோரைடு ஈராக்சைடானது, உருக்குலைந்த எண்முகத் தங்குதன் மையங்களால் ஆக்கப்பட்ட ஒரு பலபடியாகும். குறிப்பாக, பல் W-O பிணைப்புள்ளவற்றில், குறைந்த பிணைப்பு இடைவெளி கொண்ட இரண்டு W-O பிணைப்புகளால் அவற்றின் ஒற்றைப்படியானது அடையாளப்படுத்தப்படுகிறது. அதிலும் மிகமுக்கியமாக, தனி W-O பிணைப்புகளில் இவ்விரு நீளமான பிணைப்பு இடைவெளிகள் காணப்படுகின்றன.  

## தங்குதனின் பிற ஆக்சி ஆலைடுகள் மற்றும் தொடர்புடைய ஆக்சி அலைகள்
WOCl4, WOCl3, WOCl2 உள்ளிட்ட எண்ணற்ற ஆக்சி ஆலைடுகளாக தங்குதன் உருவாகிறது. தொடர்புள்ள (WOBr4, WOBr3, WOBr2) புரோமைடுகளும் WO2I2 சேர்மம் என்றே அறியப்படுகின்றன  

## வினைகள்
WO<sub>2</sub>Cl<sub>2</sub> ஒரு இலூயிக் அமிலமாகும். WO<sub>2</sub>Cl<sub>2</sub>L<sub>2</sub> வகையில் அமைந்த, கரையும் தன்மை கொண்ட கூட்டுப்பொருளாக உருவாகிறது. இங்குள்ள L ஆனது இருபிரிடின் மற்றும் இருமெத்தாக்சியீத்தேன் போன்ற வழங்கி ஈதல் தொகுதிகளாகும். பெரும்பாலும் பலபடியாக்க ஒடுக்கம் மூலமாக இத்தைகய அணைவுச் சேர்மங்களைத் தயாரிக்க முடிவதில்லை. ஆனால் WOCl4 சேர்மத்திலிருந்து அதன் தளப்பகுதியிலேயே தயாரிக்கப்படுகின்றன.
# விக்கிப்பீடியா:முதற்பக்கக் கட்டுரைகள்/மார்ச் 27, 2016

<div id="mp-tfa-img">  

</div>  
**இலாகூர் கோட்டை** என்பது பாக்கித்தானின் பஞ்சாபிலுள்ள லாகூர் நகரில் உள்ள கோட்டை ஆகும். அரண் சூழ் இலாகூர் நகரின் வடமேற்கே இக்பால் பூங்காவில் அமைந்துள்ளது. பாக்கித்தானிலேயே முகப்பெரும் நகரியப் பகுதி பூங்காவாக விளங்கும் இக்பால் பூங்கா 20 எக்டேர் பரப்பளவில் சரிவக வடிவில் அமைந்துள்ளது. இந்தக் கோட்டையின் அடித்தளங்கள் மிகத் தொன்மையானதாக இருந்தாலும் தற்போது காணப்படும் கோட்டை பெரும்பாலும் முகலாயப் பேரரசு காலத்தில் கட்டப்பட்டது. 1556–1605 காலகட்டத்தில் அக்பர் ஆட்சியில் பெரிதும் கட்டமைக்கப்பட்டது. தொடர்ந்து வந்த முகலாயப் பேரரசர்கள் இங்கிருந்து ஆண்டு வந்தனர். முகலாயப் பேரரசின் வீழ்ச்சிக்குப் பிறகு சீக்கிய, பிரித்தானிய ஆட்சியாளர்களின் பாற்சென்றது. **மேலும்...**  
---
<div id="mp-tfa-img">  

</div>  
**மாசற்ற கருத்தரித்தல் பேராலயம்** என்பது மாஸ்கோ உரோமன் கத்தோலிக்க உயர்மறை மாவட்டத்தின் பேராலயமாகவும் புதிய கோதிக் கிறித்தவ தேவாலயமாகவும் உள்ளது. இரசியாவின் மைய ஆட்சி ஒக்ருக் அல்லது மாவட்டப்பகுதியில் அமைந்துள்ள இது மாஸ்கோவிலுள்ள இரண்டு கத்தோலிக்க திருச்சபையின் தேவாலயங்களில் ஒன்றும், இரசியாவில் பெரியதும் ஆகும். பேராலயக் கட்டுமானம் 1894 இல் சார் அரசாங்கத்தினால் முன்னெடுக்கப்பட்டது. 1899 இல் அடிக்கல்நாட்டப்பட்டு, 1901 இல் கட்டுமான வேலைகள் தொடங்கின, பத்து ஆண்டுகளுக்குப்பின் அவ்வேலைகள் நிறைவடைந்தன. சிவப்பு செங்கல்லினால் மூன்று சுற்றுகளைக் கொண்டதாகக் கட்டப்பட்ட இப்பேராலயக் கட்டமைப்பு வடிவம் கட்டடக்கலைஞரான தோமஸ் பக்தனோவிச் துவர்ஷெட்ஸ்கியால் மேற்கொள்ளப்பட்டது. **மேலும்..**
# விக்கிப்பீடியா:முதற்பக்கக் கட்டுரைகள்/ஏப்ரல் 3, 2016

<div id="mp-tfa-img">  

</div>  
**கம்போடிய இலக்கியம்** எனப்படுவது மிகப் பழமையான காலத்திலேயே தோற்றம் பெற்றுள்ளதாக அறியப்படும் கம்போடிய இனமக்களின் இலக்கியம் ஆகும். பெரும்பாலான தென்கிழக்காசியாவின் இலக்கியங்கள் போலவே கம்போடியர் இலக்கியத்தின் சொற் தொகுதியும் இரண்டு வேறுபட்ட அம்சங்களை அல்லது நிலைகளைக் கொண்டுள்ளது. முதலாவது, பெரும்பாலும் அரசவை அல்லது புத்த மடங்களால் கட்டுப்படுத்தப்பட்ட எழுதப்பட்ட இலக்கியமும் உள்ளூர் நாட்டுப்புறவியலை அடிப்படையாக கொண்ட வாய்மொழி இலக்கியமுமாகும். இரண்டாவது, கம்போடிய சமுதாயத்தினரிடம் மேம்பட்டிருந்த பௌத்தக் கொள்கைகளும், இந்து சமயக் காவியங்களான இராமாயணம், மகாபாரதம் என்பனவற்றின் கருத்துகளும் இவ்விலக்கியங்களில் ஆதிக்கம் செலுத்தின. **மேலும்...**  
---
<div id="mp-tfa-img">  

</div>  
**நரகத்திற்கான கதவு** என்பது மத்திய ஆசியா நாடான துருக்மெனிஸ்தான் காராகும் பாலைவன பிராந்தியத்தில், 1971 இல் கருப்பு மணல் பாலைவன பகுதியில் மெத்தேன் வாயுவை எடுக்கும் முயற்சியில் உருசியா விஞ்ஞானிகள் ஈடுபட்டனர். அதற்காக 230 அடி (70.104 மீ) சுற்றளவில் மிகப்பெரிய சுரங்கம் தோண்டும் பணியை மேற்கொண்டனர். பணி நிறைவடையும் முன்பே 66 அடி (20.1168 மீ) ஆழ புதைகுழிபோல் உள்வாங்கி வாயுக்கள் கசியதுவங்கியதாகவும் வளிமண்டலத்தில் கொடிய மெத்தேன் வாயுக்கள் கலப்பதை தடுப்பதற்காக உருசியா விஞ்ஞானிகளே தீ மூட்டியதாகவும் எதிர்பாராதவிதமாக சுரங்கம் முழுவதும் தீப்பிடித்ததாக அறியப்படுகிறது. **மேலும்..**
# விக்கிப்பீடியா:முதற்பக்கக் கட்டுரைகள்/ஏப்ரல் 10, 2016

<div id="mp-tfa-img">  

</div>  
**கிமோனோ** என்பது ஒரு சப்பானிய மரபுவழி ஆடை ஆகும். இதை ஆண், பெண் இருபாலாரும் அணிவர். "T" வடிவம் கொண்டதும், நேர்கோடுகளால் ஆனதுமான கிமோனோக்களின் கீழ் விளிம்பு அணியும்போது கணுக்கால் அளவுக்கு வரும். இதற்குக் கழுத்துப் பட்டையும், நீளமான கைகளும் இருக்கும். **மேலும்...**  
---
<div id="mp-tfa-img">  

</div>  
**கிசி பொகொஸ்ட்** என்பது கிசி தீவில் அமைந்துள்ள 17 ஆம் நூற்றாண்டுக்குரிய வரலாற்று இடமாகும். இத்தீவு உருசியாவின் கரேலியாவிலுள்ள ஓனேகா ஏரியில் அமைந்துள்ளது. பொகொஸ்ட் எனப்படும் பகுதியில் மரத்தாலான இரண்டு பெரிய கிறித்தவ தேவாலயங்களையும் ஒரு மணிக் கோபுரத்தையும் கொண்டுள்ளது. **மேலும்..**
# 1,3- பியூட்டேன்டையால்



**1,3- பியூட்டேன்டையால்** *(1,3-Butanediol)* என்பது C<sub>4</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் ஆல்ககால் ஆகும். இவ்வேதிச் சேர்மம் 1,3 பியூட்டைலின் கிளைக்கால், பியூட்டேன்-1,3 டையால் அல்லது 1,3-ஈரைதராக்சிபியூட்டேன் என்ற பெயர்களாலும் அறியப்படுகிறது. 1,3- பியூட்டேன்டையால், பொதுவாக உணவு மணமூட்டும் முகவர்களில் ஒரு கரைப்பானாகப் பயன்படுத்தப்படுகிறது. சில பாலியூரிதீன் மற்றும் பாலியெசுத்தர் பிசின்களில் பயன்படுத்தப்படும் ஒர் இணை ஒற்றைப்படியாகப் பயன்படுத்தப்படுகிறது. பியூட்டேன் டையாலின் அறியப்பட்டுள்ள நிலைப்புத் தன்மை கொண்டுள்ள நான்கு வகையான அமைப்பு மாற்றியங்களில் இதுவும் ஒன்றாகும். இரத்தச் சர்க்கரைக் குறைவைச் சுட்டும் முகவராக 1,3- பியூட்டேன்டையால் பயன்படுத்தப்படுகிறது. மேலும் இதை β-ஐதராக்சிபியூட்டைரேட்டாக மாற்றவியலும். மூளையின் வளர்சிதை மாற்றத்திற்குப் உதவும் வினைவேதிமமாக β-ஐதராக்சிபியூட்டைரேட்டு பயன்படுகிறது.
# விக்கிப்பீடியா:முதற்பக்கக் கட்டுரைகள்/ஏப்ரல் 17, 2016

<div id="mp-tfa-img">  

</div>  
கொரியத் தீவகத்தின் மரபுவழிப் பண்பாட்டை **கொரியப் பண்பாடு** சுட்டுகிறது. 20 ஆம் நூற்றாண்டின் நடுப்பகுதியில் இது வடகொரியா, தென்கொரியா எனப் பிரிக்கப்பட்டுவிட்ட பிறகு இரு பகுதிகளின் பண்பாட்டிலும் வேறுபாடுகள் தோன்றலாயின. யோசியோன் பேரரசு காலத்துக்கு முன்புவரை, கொரியப் பண்பாட்டில் வெறியாட்டம் அல்லது முருகேற்றம் அல்லது மெய் மறந்த ஆட்டம் என்ற உலகெங்கிலும் தொல்குடிகளில் நிலவிய மாயமந்திரச் சடங்கு நடைமுறையில் ஆழமாக வேரூன்றி இருந்தது. **மேலும்...**  
---
<div id="mp-tfa-img">  

</div>  
**ஏல மலைகள்** என்பது கம்போடியாவின் தென்மேற்கு, கிழக்கு தாய்லாந்து என்பவற்றுக்கு இடையே உள்ள ஒரு மலைத்தொடர் ஆகும். இம்மலைத்தொடர் கிராவந்த்து மலைகள் என்றும் அழைக்கப்படுகின்றன. தென்கிழக்கு-வடமேற்கு அச்சில், தாய்லாந்து வளைகுடாவில் உள்ள கோ கோங் மாகாணத்தில் தொடங்கி பர்சத் மாகாணத்தில் உள்ள வீயங் மாவட்டம் வரையிலும் தென்கிழக்கு திசையில் யானை மலைகள் எனப்படும் தாம்ரெய் மலை வரையிலும் பரந்து விரிந்து காணப்படுகிறது. **மேலும்..**
# மிசெல் ஒபாமா


**மிசெல் லவான் இராபின்சன் ஒபாமா** (*Michelle LaVaughn Robinson Obama*, பிறப்பு: சனவரி 17, 1964) அமெரிக்க வழக்கறிஞரும், எழுத்தாளரும் ஆவார். ஐக்கிய அமெரிக்காவின் 44வது குடியரசுத் தலைவரான பராக் ஒபாமாவின் மனைவியும், முதலாவது ஆபிரிக்க-அமெரிக்க முதல் சீமாட்டியும் ஆவார். சிகாகோவின் தென்பகுதியில் வளர்ந்த மிசெல் பிரின்ஸ்டன் பல்கலைக்கழகத்திலும் ஆர்வர்டு சட்டப்பள்ளியிலும் படித்தவர். தனது துவக்க கால சட்டம்சார் பணியை *சிட்லி ஆசுட்டீன்* என்ற சட்டநிறுவனத்தில் துவங்கினார். இந்த நிறுவனத்தில் பணி புரிகையில்தான் பராக் ஒபாமாவைச் சந்தித்தார். பின்னர் சிகாகோ நகர முதல்வர் ரிச்சர்டு எம் டேலியின் அலுவலகத்திலும் சிகாகோ பல்கலைக்கழகத்தின் மருத்துவ மையத்திலும் பணியாற்றியுள்ளார்.  

2007, 2008களில் மிசெல் தனது கணவரின் குடியரசுத் தலைவர் தேர்தலுக்கான பரப்புரையில் துணை நின்றார். 2008, 2012ஆம் ஆண்டு மக்களாட்சிக் கட்சியின் தேசிய மாநாடுகளில் முதன்மை உரையாற்றினார். ஒபாமா இணையருக்கு இரு மகள்கள் உள்ளனர். மிசெல் ஒபாமா பெண்களுக்கான வழிகாட்டியாகவும் புதுப்பாங்கு சின்னமாகவும் விளங்குகின்றார். வறுமை உணர்திறன், ஊட்டச்சத்து, உடற்றிறன் பயிற்சிகள், மற்றும் நலவாழ்வு உணவு ஆகியவற்றிற்குப் பரப்புரை ஆற்றி வருகின்றார்.  

## எழுதிய புத்தகங்கள்
- American_Grown
- Becoming

## மேற்சான்றுகள்
# துவாரன் அனல் மின் நிலையம்

**துவாரன் அனல் மின் நிலையம்** *(Dhuvaran Thermal Power Station)* என்பது இந்தியாவின் குசராத்து மாநிலம், ஆனந்து மாவட்டத்தில் இருக்கும் காம்பாட் அல்லது காம்பே என்றழைக்கப்படும் நகரத்தில் இயங்கும் மின்னுற்பத்தி நிலையம் ஆகும். குசராத்து மாநில மின்சாரக்கழக நிறுவனம் இந்த மின் உற்பத்தி நிலையத்தை நிர்வகிக்கிறது. குசராத் மாநில மின்சாரக் கழக நிறுவனத்தின் மூல நிறுவனமான குசராத் மின்சார வாரியத்தின் முதல் மின் உற்பத்தி நிலையம் இதுவாகும்.  

## கொள்திறன்

இம்மின் உற்பத்தி நிலையம் டிசம்பர் 2010 முதல் தன் செயற்பாட்டை நிறுத்திக் கொண்டது.  

| 1 | 63.5 | 1965 சூலை | செயல்பாட்டை நிறுத்தியது |
| --- | --- | --- | --- |
| 2 | 63.5 | 1965 ஏப்ரல் | செயல்பாட்டை நிறுத்தியது |
| 3 | 63.5 | 1965 பிப்ரவரி | செயல்பாட்டை நிறுத்தியது |
| 4 | 63.5 | 1964 திசம்பர் | செயல்பாட்டை நிறுத்தியது |
| 5 | 140 | 1972 | ஏப்ரல் 7 முதல் மின்னுற்பத்தித் திறன் 110 மெகாவாட்டாகக் குறைந்தது |
| 5 | 140 | 1972 | ஏப்ரல் 7 முதல் மின்னுற்பத்தித் திறன் 110 மெகாவாட்டாகக் குறைந்தது. |
# எசார் பாந்தெர் மின்னுற்பத்தி நிலையம்


**எசார் பாந்தெர் மின்னுற்பத்தி நிலையம்** *(Essar Bhander Power Plant)* என்பது இந்தியாவின் குசராத்து மாநிலம், சூரத் மாவட்டத்தில் இருக்கும் அசிரா என்ற துறைமுக நகரத்திற்கு அருகில் அமைந்துள்ள வாயு அடிப்படையிலான அனல்மின் நிலையம் ஆகும். இம்மின்னுற்பத்தி நிறுவனம், எசார் ஆற்றல் பொதுத்துறை நிறுவனத்தால் இயக்கப்படுகிறது.  

## கொள்திறன்
500 மெகாவாட் மின்னுற்பத்தித் திறன் கொண்ட இம்மின் உற்பத்தி நிலையம், அக்டோபர் 2008 முதல் செயற்படத் தொடங்கியது.
# தாகர்கள்


**தாகர்கள்**, (இலத்தீன்: *தாஹே*;  பண்டைய கிரேக்கம்<span contenteditable="false">: </span><span lang="grc" contenteditable="false">Δάοι, Δάαι, Δαι, Δάσαι</span> *தாவொய், தாய், தய், தசாய்*; சமசுகிருதம்: *தசா*; சீனமொழி: *தாயி* 大益) பண்டைய மத்திய ஆசிய மக்கள் ஆவர். பாரிணி, ஃசான்தீ மற்றும் பிசூரி - பழங்குடிகளின் கூடுக்குழுவான தாகர்கள் வசித்த இடம், இப்போது துருக்மெனிஸ்தானில் உள்ளது. இந்த நிலப்பரப்பை **தாகெஸ்தான்**, **தாகிஸ்தான்** மற்றும் **திகிஸ்தான் **என்று அழைக்கபட்டது.
# பாங்க்சி


**பாங்க்சி** என்பவர் இன்னாரென்று உறுதிப்படுத்தப்படாத, இங்கிலாந்தைச் சேர்ந்த சுவரோவியரும், அரசியற் செயற்பாட்டாளரும், திரைப்பட இயக்குநரும் ஆவார். சுவிஸ் கலைஞரான மீஸ்டர் டெர் ஸ்பீகல் (Maître de Casson) பேங்க்ஸியாக இருக்கலாம் என்று ஊகங்கள் உள்ளன. இதை மாட்ரே டி காசன் தனது இணையதளத்தில் மறுக்கிறார். 2008இல் நாளிதழ் ஒன்று நடத்திய புலனாய்வும், 2016இல் நிலவியல் தடவரைவு முறையில் நடந்த ஆய்வொன்றும் அவர் ராபின் கன்னிங்ஹாமாக இருக்கலாம் என்று சுட்டுகின்றன. நையாண்டி மிகுந்த அவரது தெரு ஓவியங்களும், அதிரடியான வாசகங்களும், தனித்துவமான துளைவழி படியெடுத்தல் பாணியில் அமைந்த சுவரோவியங்களைக் கசப்பு நகைச்சுவை கலந்து அளிப்பவை. இவரது அரசியல், சமூக விமர்சனப் படைப்புகள் உலகெங்கிலும் உள்ள தெருக்களிலும், சுவர்களிலும், பாலங்களிலும் இடம்பெற்றுள்ளன. பாங்க்சியின் படைப்புகள் ஓவியர்களும், இசைக்கலைஞர்களும் சேர்ந்து பங்களித்த "பிரிஸ்டல் திரைமறைவுப் பண்பாட்டுச் செயற்பாடுகளின்" பின்புலத்தில் பிறந்தவையாகும்.  

## அரசியல், சமூகக் கருப்பொருட்கள்

சுவரோவியம் என்பது அடித்தட்டு வர்க்கத்தின் பழிவாங்கல் நடைமுறை அல்லது கெரில்லா போர்முறைகளில் ஒன்று என்றும், தம்மிலும் பெரிய, வலுவான எதிரியிடமிருந்து அதிகாரம், நிலப்பரப்பு, புகழ் ஆகியவற்றை பறித்துக்கொள்ள உதவுகிறது என்றும் பாங்க்சி கருத்துரைத்தார். "உங்களிடம் தொடர்வண்டி நிறுவனம் ஒன்று சொந்தமாக இல்லையென்றால் அப்படியொன்றை வரைந்துகொள்ளுங்கள்" என்று சொல்லும் பாங்க்சி இந்த "வர்க்கப் போராட்டத்தில்" ஒரு சமூக வர்க்கக் கூறு இருப்பதாகக் கருதுகிறார். பாங்க்சி பொதுவாக காட்சிப்புலம் சார்ந்த படிமங்களையே தனது படைப்புகளில் சார்ந்திருந்தாலும், அவரது பல நூல்களிலும் அரசியல் சார்ந்த கருத்துக்களைத் தெரிவித்துள்ளார். "யாரெல்லாம் சுட்டுக்கொல்லப்பட வேண்டும்" என்ற தனது பட்டியலைத் தொகுத்துச் சொல்லும்போது, "பாசிசக் குண்டர்கள், மத அடிப்படைவாதிகள், இந்த மாதிரி யாரையெல்லாம் சுடவேண்டும் என்று உங்களுக்குச் சொல்பவர்கள்" என்று பட்டியலிடுகிறார். தனது அரசியல் நிலைப்பாட்டைப் பற்றி வேடிக்கையாகச் சொல்லும்போது " நான் இவ்வுலகின் நிலை கண்டு எந்த அளவுக்குத் துயருறுகிறேன் என்றால், நான் தின்னும் இரண்டாவது ஆப்பிள் பணியாரத்தைத் தின்று முடிக்க முடியவில்லை என்றால் பார்த்துக்கொள்ளுங்களேன்" என்கிறார்."
# இலையடி பழச்செடி

**இலையடி பழச்செடி** (*Ruscus aculeatus*, *butcher's-broom* என்றும் அறியப்படும்) இது ஒரு பசுமைமாறா யுரேசிய புதர்ச்செடியாகும். இந்தப் புதரில் பச்சை நிற சிறிய மலர்கள் வசந்த காலத்தில் தோன்றும். பொதுவாக தாவரங்களின் தண்டுகளில் காம்புகள் தோன்றி பூத்துப் பழங்கள் தோன்றும். ஆனால் இந்த புதர்செடியில் இலைகளின் நடுவில் காம்புகள் தோன்றி பூத்து, காய்த்து பழுக்கின்றன. இதன் இலைகளே தண்டுகளாக செயல்படுகின்றன. அதாவது தண்டுகள் தட்டையாக இலைபோல இருக்கின்றன. பெரும்பாலும் இதன் விதைகள் பறவைகள் வழியாகவே பரவுன்றன, என்றாலும் கிழங்குகள் வழியாகவும் இந்தப் புதர்கள் பரவுகின்றன. இது தோட்டங்களிலும் வளர்க்கப்படுகின்றது அங்கிருந்தும் இது பரவுகிறது. இந்தச் செடியில் இருந்து மருந்துகளும் தயாரிக்கப்படுகின்றன.  

## பொதுவானப் பெயர்கள்
- Butcher's-Broom
- Kneeholy, Knee Holly, Kneeholm
- Jew's Myrtle
- Sweet Broom
- Pettigree
- Λαγομηλιά (Lagomilia): Hare's apple *(கிரேக்க மொழியில்)*
- Le Fragon: The Butcher * (பிரெஞ்சு மொழியில்)*
# மிதுனம் (விண்மீன் குழாம்)

**மிதுனம்** (Gemini) அல்லது **இரட்டை** என்பது ஓரை வட்டத்தில் காணப்படும் விண்மீன் குழாம்களில் ஒன்றாகும். இது ஓரை வட்டத்தில் (இராசிச் சக்கரத்தில்) மூன்றாவதாக அமைந்துள்ளது. கி.பி. இரண்டாம் நூற்றாண்டில் வானியலாளரான தொலமியினால் குறிப்பிடப்பட்ட 48 விண்மீன் குழாம்களில் இதுவும் ஒன்றாகும். தற்காலத்தில் காணப்படும் 88 நவீன விண்மீன் குழாம்களில் கூட இது உள்ளடங்கியுள்ளது. இலத்தீனில் இது *இரட்டையர்கள்* என அழைக்கப்படுகின்றது. கிரேக்கத் தொன்மவியலில் காணப்படும் கஸ்டர் மற்றும் பொலக்ஸ்(Castor and Pollux) எனும் இரட்டையர்களுடனும் இரட்டை (மிதுனம்) விண்மீன் குழாம் தொடர்பு  
படுத்தப்படுகின்றது. கஸ்டர் மற்றும் பொலக்ஸ் ஆகியவையே இவ்விண்மீன் குழாமில் காணப்படும் மிகப் பொலிவான உடுக்கள் (விண்மீன்கள்)ஆகும்.
# டிராகன் பழம்


ஒரு பழக்கடையில் வாழைப்பழம் மற்றும் சீதாப்பழங்களுக்கு இடையில்]]  
**டிராகன் பழம்** (*pitaya* அல்லது *pitahaya* என்பது கள்ளி இனத்தாவரத்தில் விளையும் ஒரு பழம் ஆகும்.  
## தாய் மொழிப் பெயர்கள்
இந்தப் பழம் பொதுவாக ஆங்கிலத்தில் **டிராகன் புரூட் ** என அழைக்கப்படுகிறது. இந்தப் பெயர் ஆசிய மொழிகளில் இதை அழைப்பதில் இருந்து வந்தது. இது இந்தோனேசிய மொழியில் *buah naga* (இலக்கியத்தில். டிராகன் பழம்), கெமர் மொழியில் *sror kaa neak* (டிராகன் அளவு), தாய்லாந்து மொழியில் *kaeo mangkon* (தாய்) (டிராகன் படிகம்), லாவோ *maak manggohn* (லாவோ), வியட்நாம் மொழியில் *thanh long* (பச்சை டிராகன்), சீன மொழியில் *huǒ lóng guǒ* (நெருப்பு டிராகன் பழம்) அல்லது *lóng zhū guǒ* (டிராகன் முத்துப் பழம்).  
## நிலவியல்
சேர்ந்த நாட்டுப்புற நடன ஆடை இதன் பெயர் டிராகன் பழப் பூ (Flor de Pitahaya) ]]  
இது மெக்சிகோவைச். சேர்ந்ததாகக் கருதப்படுகிறது அங்கிருந்து நடு அமெரிக்காவுக்குப் பரவி பின் உலகம் முழுவதும் பரவியுள்ளது.  

இவை கிழக்கு ஆசியா, தெகாசியா, தென் கிழக்காசிய நாடுகளான கம்போடியா, தாயாலாந்து, சீனா, மலேசியா, வியட்நாம், இலங்கை, பிலிபீன்சு, இந்தோனேசியா, அண்மைக்காலமாக வங்கதேசம், மேலும் இவை ஓக்கினாவா மாகாணம், ஐக்கிய மாகாணம், இசுரேல், வடக்கு ஆஸ்திரேலியா, தெற்கு சீனா, சைப்பிரசு, கேனரி தீவுகள் ஆகிய பகுதிகளில் விளைகின்றன.  

இந்தப்பழத்தை உலகம் முழுக்கப் பரப்பியவர்கள் ஐரோப்பியர்களே. தைவானுக்கு இந்தப்பழத்தை அறிமுகப்படுத்தியவர்கள் ஒல்லாந்தர்கள். இதன் பூக்கள் இரவு நேரத்தில் பூக்கும். இரவில் பூக்கள் பூப்பதால் இதை “இரவு ராணி” என்று அழைப்பர். வழக்கமாக பழம் அடர் சிவப்பு நிறத்தில் இருக்கும், இந்தப் பழத்தை மஞ்சள் அல்லது இளஞ்சிவப்பு நிறத்திலும் காணலாம். இந்த பழத்தில் பச்சை செதில்கள் போல் அமைப்பு உள்ளது. பழத்தின் மையத்தில், இனிப்பான கொழகொழப்பான சதையும் அதில் சிறு கருப்பு விதைகள், வெள்ளை அல்லது சிவப்பு நிறத்தில் இருக்கும். இதை ஒரு அலங்காரச் செடியாகவும் தோட்டங்களில் வளர்ப்பர். இது* கொடி போன்ற ஒட்டுயிர் தாவரம் ஆகும்.*  

## டிராகன் பழ வகைகள்
# பதான்கோட் மாவட்டம்



**பதான்கோட் மாவட்டம்** (Pathankot district) வட இந்தியாவின் பஞ்சாப் மாநிலத்தின் இருபத்து இரண்டு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பதான்கோட் ஆகும். இம்மாவட்டம் 27 சூலை 2011-இல் புதிதாக துவக்கப்பட்டது.  

## அமைவிடம்
சிவாலிக் மலை அடிவாரத்தில் பஞ்சாப் மாநிலத்தின் வடமேற்கு பகுதியில் அமைந்துள்ள பதான்கோட் மாவட்டம், இந்தியா - பாகிஸ்தான் எல்லைப் பகுதியில் அமைந்துள்ளது.  

வடக்கில் சம்மு காஷ்மீர் மாவட்டத்தின் கதுவா மாவட்டம், கிழக்கில் இமாச்சலப் பிரதேசத்தின் சம்பா மாவட்டம் மற்றும் காங்கிரா மாவட்டம், தெற்கில் ஹோசியார்பூர் மாவட்டம் எல்லைகளாக கொண்டது.  
பியாஸ் ஆறு மற்றும் ராவி ஆறு இம்மாவட்டத்தில் பாய்கிறது.  

## மாவட்ட நிர்வாகம்
குர்தாஸ்பூர் மாவட்டத்தின் ஒரு வருவாய் வட்டமாக இருந்த பதான்கோட் 27 நவம்பர் 2011 முதல் பஞ்சாப் மாநிலத்தின் இருபத்து இரண்டாவது மாவட்டமாக செயப்படத்துவங்கியது.  

929 சதுர கிலோ மீட்டர் பரப்பளவு கொண்ட பதான்கோட் மாவட்டம் பதான்கோட் மற்றும் தார் கலான் என இரண்டு வருவாய் வட்டங்களையும், நரோட் ஜெய்மால் சிங் மற்றும் பாமியால் என இரண்டு துணை வட்டங்களையும் கொண்டது.  

நரோட் ஜெய்மால் சிங், பாமியா, தார்கலான், பதான்கோட், கரோட்டா மற்றும் சுஜன்பூர் என ஆறு  
ஊராட்சி ஒன்றியங்களையும், கிராமங்களையும் கொண்டது.  

## பொருளாதாரம்
இம்மாவட்டத்தின் இராவி ஆற்றின் குறுக்கே கட்டப்பட்ட இரஞ்சித் சாகர் நீர்த்தேக்கம் 600 மெகாவாட் மின்சாரம் உற்பத்தி செய்யும் பல்நோக்கு நீர்த்தேக்கம் ஆகும். இந்நீர்த்தேக்கம் கோதுமை, அரிசி மற்றும் கரும்பு வேளாண்மை தொழிலுக்கு நீர் ஆதாரமாக உள்ளது.  
## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி பதான்கோட் மாவட்டத்தின் மொத்த மக்கள் தொகை 626154 ஆக உள்ளது.  

## விமானப்படை தளம் தாக்குதல்
பதான்கோட்டில் உள்ள இந்திய இராணுவத்தின் விமானப்படை தளத்தை சனவரி 2016-இல் பாகிஸ்தான் நாட்டின் ஜெய்ஸ்-இ-முகமது அமைப்பு தீவிரவாதிகள் தகர்க்கும் முயற்சியை இந்திய இராணுவ வீரர்கள் தடுத்து விட்டனர்.
# குரூக்கிசைட்டு



**குரூக்கிசைட்டு** *(Crookesite)* என்பது Cu<sub>7</sub>(Tl,Ag)Se<sub>4</sub> அல்லது (Cu,Tl,Ag)<sub>2</sub>Se என்ற மூலக்கூற்று வாய்ப்பாட்டால் அறியப்படும் ஒரு கனிமம் ஆகும். செலீனைடு வகை கனிமமான இது செப்பு மற்றும் செலீனியம் தனிமங்களுடன் மாறுபடும் தாலியம் மற்றும் வெள்ளி தனிமங்களால் ஆக்கப்பட்டுள்ளது.  

## பண்புகள்

நீர்வெப்ப பாய்மங்களில் இருந்து வீழ்படிவாதல் முறையில் இக்கனிமம் உருவாகிறது. தாலியம் 16.3 சதவீதம், தாமிரம் 47.3 சதவீதம், வெள்ளி 2.9 சதவீதம் மற்றும் 33.6 சதவீதம் செலீனியம் என பகுதிப்பொருட்கள் இக்கனிமத்தில் சேர்ந்துள்ளன. என்ற குறியீட்டால் அடையாளப்படுத்துகிறது.
# காதம்பரி தேவி



**காதம்பரி தேவி** *(Kadambari Devi)* யோதிந்திரநாத் தாகூரின் மனைவியும் தேவேந்திரநாத் தாகூரின் மருமகளும் ஆவார். 1868 ஆம் ஆண்டு சூலை மாதம் 5 ஆம் நாள் இவருக்கு 10 வயதாக இருந்தபொழுது திருமணம் நடைபெற்றது. தன்னுடைய கணவரைவிட ஒன்பது வயது இளையவராக இவர் இருந்தார், அப்போது இவருக்கு கல்வி கற்பிக்க ஏற்பாடு செய்யப்பட்டது. மைத்துனர் இரவீந்திரநாத் தாகூரை விடவும் இவர் இரண்டு வயது மூத்தவர் ஆவார்.  

தாகூருடைய பல கவிதைகளைத் தொகுப்பதில், இவர் வெளிப்படுத்திய படைப்பாக்கமும் விமர்சனங்களும் இளம் ரவீந்திரநாத் தாகூரைப் பெரிதும் கவர்ந்தது. ஒரு நல்ல நண்பர் மற்றும் விளையாட்டுத் தோழனாக தாகூர் இவரிடம் பழகினார். தாகூரின் வாழ்க்கையில் மிக முக்கிய பங்காற்றிய பெண்களில் ஒருவராக காதம்பரி தேவி இருந்தார். தாகூர் மற்றும் காதம்பரி தேவி இவர்களின் உறவு சர்ச்சைக்குரியதாகவும் சோகத்தின் கூறுகள் நிரம்பியதாகவும் அறியப்படுகிறது.  

இரவீந்திரநாத் தாகூருக்கு திருமணமான நான்கு மாதங்கள் கழித்து 1884 ஆம் ஆண்டு ஏப்ரல் 21 ஆம் நாள் இவர் எந்தவிதமானக் காரணங்களுமின்றி தற்கொலை செய்து கொண்டார்.தாகூர் குடும்பத்தினர் இவரது தற்கொலை பற்றி எப்போதும் மௌனம் காத்தனர். குடும்பப் பிரச்சினைகளே இவரது தற்கொலைக்கு காரணம் என்ற வதந்திகள் உலவின. இவரது மரணத்திற்குப் பிறகு தாகூர் மனமுடைந்து போனார். நீண்ட நாட்களுக்குப் பின்னர் தாகூர், இவர் நினைவாகப் பல பாடல்களையும் கவிதைகளையும் எழுதினார்.  

காதம்பரி தேவியின் வாழ்க்கையை மையமாகக் கொண்டு 2015 ஆம் ஆண்டு இயக்குநர் சுமன் கோசு, காதம்பரி என்றொரு திரைப்படத்தை வெளியிட்டார். கொங்கோனா சென் சர்மா மற்றும் பரம்பிரதா சாட்டர்சி இத்திரைப்படத்தில் நடித்துள்ளனர்.
# செலீனியம் அறுசல்பைடு



**செலீனியம் அறுசல்பைடு** *(Selenium hexasulfide)* என்பது Se<sub>2</sub>S<sub>6</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கந்தகத்தின் S8 வகை (வளைய எண்ம கந்தகம்) புறவேற்றுமை வடிவத்தை ஒத்த இச்சேர்மத்தின் மூலக்கூற்று அமைப்பு, இரண்டு செலீனியம் மற்றும் ஆறுகந்தக அணுக்களால் ஆன ஒரு வளையத்தைக் கொண்டுள்ளது. இதர செலீனியம் சல்பைடுகள் SenS8-n. செலீனியம் அறுசல்பைடு ஒரு ஆக்சிசனேற்றும் முகவராகச் செயல்படுகிறது.  

குளோரோ சல்பேன்கள் மற்றும் இருகுளோரோயிருசிலேன் இரண்டும் கார்பன் டை சல்பைடில் உள்ள பொட்டாசியம் அயோடைடில் வினைபுரிந்து 1,2 மாற்றியன் தயாரிக்கப்படுகிறது. இவ்வினையில் வளைய எண்மசெலீனியம் Se8 மற்றும் எட்டு உறுப்பு வளைய செலீனியம் சல்பைடுகள் உருவாகின்றன. SeS7 போன்ற ஏழு உறுப்பு மற்றும் ஆறு உறுப்பு வளைய சல்பைடுகள் இவ்வினையில் உருவாவதில்லை.
# இசுட்ரோன்சியம் சல்பைடு



**இசுட்ரோன்சியம் சல்பைடு** *(Strontium sulphide)* என்பது SrS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம், இசுட்ரோன்சியத்தின் முக்கியத் தாதுப் பொருளான செலசுடைட் தயாரிக்கும் போது இடைநிலைப் பொருளாகத் தோன்றுகிறது. செலசுடைட் தாது உபயோகமுள்ள பல சேர்மங்களைத் தயாரிக்க உதவுகிறது.  

## தயாரிப்பு மற்றும் வினைகள்

இசுட்ரோன்சியம் சல்பேட்டை 1000 பாகை செல்சியசு வெப்பநிலைக்கு மேல் சூடுபடுத்தி ஒடுக்க வினைக்கு உட்படுத்துவதன் மூலமாக இசுட்ரோன்சியம் சல்பைடு தயாரிக்கப்படுகிறது.  

::SrSO<sub>4</sub> + 2 C → SrS + 2 CO<sub>2</sub>  

ஒவ்வோர் ஆண்டும் சுமார் 300,000 டன்  

காரமண் உலோகமான இத்தனிமத்தின் சல்பைடு உப்பு நீருடன் விரைவாகச் சேர்ந்து நீராற்பகுப்பு அடைகிறது.  

::SrS + 2 H<sub>2</sub>O → Sr(OH)<sub>2</sub> + H<sub>2</sub>S  

இக்காரணத்தினால், இசுட்ரோன்சியம் சல்பைடு உப்பு மாதிரிகள் அழுகிய முட்டையின் மணம் கொண்டுள்ளன.  
இதே தயாரிப்பு முறையில் இசுட்ரோன்சியத்தின் வணிகமுக்கியத்துவம் கொண்ட உப்பான இசுட்ரோன்சியம் கார்பனேட்டும் மற்றும் பல உப்புகளும் தயாரிக்கப்படுகின்றனref name=Ullmann/>  

::SrS + H<sub>2</sub>O + CO<sub>2</sub> → SrCO<sub>3</sub> + H<sub>2</sub>S  

இசுட்ரோன்சியம் நைட்ரேட்டு உப்பும் இதே முறையில் தயாரிக்கப்படுகிறது.
# விக்கிப்பீடியா:முதற்பக்கக் கட்டுரைகள்/ஏப்ரல் 24, 2016

<div id="mp-tfa-img">  

</div>  
**கல்ஆ அல்-பகுறைன்** அராபியத் தீபகற்பத்தில் பகுறைன் நாட்டில் அமைந்துள்ளது. 1954 ஆம் ஆண்டு முதல் இங்கு நடத்தப்பட்ட தொல்லியல் அகழ்வாய்வுகளில் 12 மீட்டர் உயரத்திற்கு செயற்கையாக அமைக்கப்பட்ட மண்மேட்டில் பல தொல்பொருட்கள் கண்டெடுக்கப்பட்டன. இந்த மண்மேடு கி.மு 2300 இலிருந்து 18 ஆம் நூற்றாண்டிலிருந்து பல்வேறு ஆட்சியாளர்களால் பல அடுக்குகளில் வலிதாக்கப்பட்டுள்ளது. காசைட்டுக்கள், போர்த்துக்கேயர், ஈரானியர்கள் ஆகியோர் இதில் பங்கெடுத்துள்ளனர். **மேலும்...**  
---
<div id="mp-tfa-img">  

</div>  
வரலாற்று ரீதியாக, **கட்டானா** என்பது பாரம்பரியமாக உருவாக்கப்பட்ட சப்பானிய வாட்களில் ஒன்று ஆகும். அவை சப்பானிய மானியம் பெற்ற சாமுராய்களினால் பயன்படுத்தப்பட்டன. தற்கால கட்டானாவின் பதிப்புகள் சில நேரங்களில் பாரம்பரிய மூலப்பொருட்கள், முறைகள் பயன்படுத்தாமல் செய்யப்படுகின்றன. கட்டானா அதன் தனித்துவமான தோற்றங்களான வளைந்த, மெல்லிய, ஒற்றை முனைக் கத்தியானது வட்ட அல்லது சதுரப் பாதுகாப்புக் கொண்டு, இரண்டு கைகளுக்கு இடமளிக்கும் நீண்ட பிடி என்பவற்றால் வகைப்படுத்தப்படும். **மேலும்..**
# விக்கிப்பீடியா:முதற்பக்கக் கட்டுரைகள்/மே 1, 2016

<div id="mp-tfa-img">  

</div>  
**செவ்வகம்** என்பது யூக்ளிடிய தள வடிவவியலில் அடிப்படை வடிவங்களில் ஒன்று. இது நான்கு செங்கோணங்களைக்கொண்ட ஒரு நாற்கரமாகும். சமகோண நாற்கரம் என்றும் இதனைக் கூறலாம். இதன் எதிர்ப் பக்கங்கள் சம நீளம் கொண்டவை; ஒவ்வொரு கோணமும் செங்கோணமாகும். இதனால் செவ்வகத்தின் எதிர்ப் பக்கங்கள் இணையானவை. எனவே இது இணைகரத்தின் ஒரு சிறப்பு வடிவமாகும். அதாவது செங்கோணமுடைய ஒரு இணைகரமாக இருக்கும். செவ்வகத்தின் மூலை விட்டங்கள் செங்கோணத்தில் ஒன்றையொன்று சம துண்டங்களாக வெட்டுகின்றன. **மேலும்...**  
---
<div id="mp-tfa-img">  

</div>  
**காத்மாண்டு நகர சதுக்கம்** என்பது நேபாளத்தின் காத்மாண்டு நாட்டு அரண்மனை முன் அமைந்துள்ள நகர மைய வணிக வளாகமாகும். இது காத்மாண்டு சமவெளியில் உள்ள மூன்று நகர சதுக்கங்களில் ஒன்றாகும். இம்மூன்று நகர சதுக்கங்களும் யுனேஸ்கோவால் உலகப் பாரம்பரியக்களங்களாக ஏற்றுக் கொள்ளப்பட்டுள்ளன. மற்ற இரண்டு நகர சதுக்கங்கள் பாதன் நகர சதுக்கம், பக்தபூர் நகர சதுக்கம் ஆகும். 2015 நேபாள நிலநடுக்கத்தில் இச்சதுக்கத்தில் இருந்த பல கட்டிடங்கள் பலத்த சேமடைந்து விட்டன. **மேலும்..**
# விக்கிப்பீடியா:முதற்பக்கக் கட்டுரைகள்/மே 8, 2016

<div id="mp-tfa-img">  

</div>  
**பெச்சகுச்சா** என்பது 20 படவில்லைகளை ஒவ்வொன்றையும் 20 நொடிகளுக்கு மட்டுமே காட்டி நிகழ்த்தும் ஒரு முன்வைப்பு வடிவம் ஆகும். முன்வைப்புப் படவில்லைக் காட்சிகளைத் திட்பமாகவும், விறுவிறுப்பாகவும் ஆக்கும் இவ்வடிவத்தை முன்னிறுத்தி பெச்சகுச்சா இரவுகள் என்ற உரையரங்கங்கள் நிகழ்த்தப்படுகின்றன. தங்களது பரீட்சார்த்த நிகழ்த்துவெளிக்கு மக்களைக் கவரவும்; இளம் வடிவமைப்பாளர்கள் தங்களுக்குள் கூடி, தங்கள் படைப்புகளைக் காட்சிப்படுத்தி, கருத்துக்களைப் பரிமாறிக்கொள்வதற்காகவும் பிப்ரவரி 2003 இல் பெச்சகுச்சா இரவு முதலில் வடிவமைக்கப்பட்டது. **மேலும்...**  
---
<div id="mp-tfa-img">  

</div>  
**மஞ்சள் மலைகள்** கிழக்கு சீனாவின் தென் அன்ஹுயி மாகாணத்தில் உள்ள ஒரு மலைத் தொடர் ஆகும். இத்தொடர் பகுதியில் உள்ள தாவர வளர்ச்சிச் செறிவு 1,100 மீட்டர் இற்குக் கீழும் மரங்களின் வளர்ச்சி 1,800 மீட்டர் என்ற அளவிலும் காணப்படுகிறது. இப்பபகுதி இயற்கைக்காட்சி, சூரிய மறைவு, விசித்திரமாக வடிவ கருங்கல் உச்சிகள், குவாங்சான் ஊசியிலை மரங்கள், வெந்நீர் ஊற்றுகள், குளிர்காலப் பனி, மேலிருந்து பார்க்கக்கூடிய மேகக் காட்சிகள் போன்றவற்றுக்காக நன்கு அறியப்படுகிறது. **மேலும்..**
# நறுவிலி


**நறுவிலி, மூக்குச்சளிப்பழம்** அல்லது **நறுவல்லி** (*Cordia dichotoma*) என்பது ஒரு பூக்கும் தாவரம் ஆகும். இதன் குடும்பப்பெயர் போராசினிசு (Boraginaceae) என்பதாகும். இதன் பூர்வீகம் இந்தோ-மலேசியா பகுதியாக இருந்தாலும் வடக்கு ஆஸ்திரேலியா மற்றும் மெலனீசியா போன்ற பகுதிகளிலும் பரவிக்காணப்படுகிறது. இது தாய்லாந்தில் மூலிகை மருந்தாகப் பயன்படுத்தப்படுகிறது. உள்ளூர் வழக்கில் இதன் பழம் "மூக்குச்சளிப்பழம்" எனப்படும்.  

## படத்திகுப்பு
# ஆகாயக் கருடன்


**ஆகாயக் கருடன்** (அறிவியல் பெயர் : *COROLLO CARTUS*), (ஆங்கில பெயர் : *BRYOMS*) இது கோவைக்காய் போன்று வளர்ந்து படரும் கொடி ஆகும். இது பூக்கும் தாவரம் ஆகும். காடுகளில் தானாக வளரும் தன்மை கொண்டது. இதன் கிழங்கு ஒரு மூலிகை மருந்தாகப் பயன்படுகிறது. நீர் ஆதாரம் ஏதும் இல்லையென்றாலும் தானாக வளரும். இக்கிழங்கை வீட்டில் கட்டித் தொங்கவிட்டால் விச பூச்சிகள் வராது, மேலும் விச முறிவிற்கு இக்கிழங்கு பயன்படுகிறது.
# மருந்து கூர்க்கன்



**மருந்து கூர்க்கன்** (அறிவியல் பெயர்:*COLEUS FORSKOHLII*) இத்தாவரம் பூக்கும் வகையைச் சேர்ந்த வெப்பமண்டலக் காடுகளில் காணப்படும் தாவரம் ஆகும். மருந்து உற்பத்திக்கு சிறந்த மூலிகையாகப் பயன்படுகிறது. மகாராட்டிரம் பகுதிகளில் இதன் வேர்ப் பகுதியை ஊறுகாய் செய்து சாப்பிடுகிறார்கள். இத்தாவரத்திலிருந்து தயாரிக்கப்படும் ஊறுகாய் இதய நரம்புகளை வலுப்பெறச்செய்கிறது.
# விண்டோசு ஸ்டோர்


**விண்டோசு ஸ்டோர்** (*Windows Store*) மைக்ரோசாப்ட் விண்டோசு இயக்கு தளத்திற்கான ஒரு செயலி களஞ்சியம் ஆகும். விண்டோசு 8 மற்றும் விண்டோசு சர்வர் 2012 மூலம் விண்டோசு ஸ்டோர் 2012ல் பயன்பாடுக்கு வந்தது. இது மெட்ரோ செயலிகளை (*Metro-style apps*) விநியோகம் செய்ய பிரதான முறையாக இருந்து வந்துள்ளது. விண்டோசு ஸ்டோரில் செயலிகள் இலவசமாகவும் கட்டணத்திற்கும் கிடைக்கும். செயலிகளின் கட்டணம் $0.99 இருந்து $999.99 வரை வேர. விண்டோசு ஸ்டோர் பிப்ரவரி 29, 2012 அன்று விண்டோசு 8 நுகர்வோர் மாதிரி மூலம் முதன்முதலாக பயன்பாட்டிற்கு வந்தது. பின்னர் 2015 இல், விண்டோசு போன் ஸ்டோர், எக்ஸ்பாக்ஸ் வீடியோ மற்றும் எக்ஸ்பாக்ஸ் இசை ஆகிய ஸ்டோர்கள் விண்டோசு ஸ்டோருடன் இனைக்கபட்டன.  

மற்ற இயங்குதளங்களிள் உள்ள மேக் ஆப் ஸ்டோர் (*Mac App Store*) மற்றும் கூகுள் பிளே போல விண்டோசு ஸ்டோரிலும் செயலிகள் உள்ளடக்கத்திற்கு சான்றிதழ் பெற வேண்டும். செயலிகள் விற்பனையில் வரும் வருமானத்தில் 30% மைக்ரோசாப்ட்டை சாரும். ஜனவரி 1, 2015 முன்னர், $25,000 மேல் வருமானம் இருப்பவர்கலுக்கு 20% ஆக குறைக்கபட்டு வந்தது.  

மைக்ரோசாப்டின் கூற்றுப்படி செப்டம்பர் 28, 2015 இல், வின்டோஸ் என்டி, விண்டோஸ் போன் மற்றும் இவை இரண்டிலும் வேலை செயும்  யுனிவர்சல் செயலிகள் 669,000 விண்டோசு ஸ்டோரில் உள்ளது. விளையாட்டு, பொழுதுபோக்கு, புத்தகங்கள் மற்றும் குறிப்பு, மற்றும் கல்வி ஆகிய பிரிவிகளிள் அதிக அளவு செயலிகள் உள்ளன். பெரும்பாலான் பயன்பாடு உருவாக்குனர்கள் 1 செயலி தான் வைத்துள்ளனர்.